Kia cee'd

To Kia cee'd είναι ένα μικρομεσαίο οικογενειακό αυτοκίνητο της κατηγορίας C, που κυκλοφόρησε τον Δεκέμβριο του 2006 στην Ευρωπαϊκή αγορά από την νοτιοκορεατική αυτοκινητοβιομηχανία Kia Motors. Η Kia παρουσίασε στις 28 Σεπτεμβρίου 2006 στην Έκθεση Αυτοκινήτου του Παρισιού το 5-πορτο station wagon στην μορφή παραγωγής του, και ένα 3-πορτο εκθεσιακό. Και τα δύο αυτά μοντέλα άρχισαν να πωλούνται τον Αύγουστο του 2007, μαζί και με ένα 5-πορτο hatchback μοντέλο. Η πρώτη γενιά του, ήταν και το πρώτο μοντέλο της Kia που σχεδιάστηκε εξ ολοκλήρου στην Ευρώπη και με στόχο το κοινό αυτής της ηπείρου. Επίσης, το Hyundai i30 μοιράζεται την ίδια πλατφόρμα με το Kia cee'd.

Στο Σαλόνι Αυτοκινήτου της Γενεύης τον Μάρτιο του 2012 παρουσιάστηκε η δεύτερη γενιά του Kia cee'd, ενώ στο αντίστοιχο Σαλόνι Αυτοκινήτου τον Μάρτιο του 2018 παρουσιάστηκε η τρίτη γενιά του, που μπήκε στη μαζική παραγωγή τον Μάιο του 2018 και κυκλοφόρησε τον Ιούνιο. Με την εισαγωγή της τρίτης γενιάς του, το μοντέλο μετονομάστηκε σε Kia Ceed. Επίσης, τον Σεπτέμβριο του 2019, η Kia Motors παρουσίασε το Kia XCeed, μια crossover SUV εκδοχή με βάση το Ceed τρίτης γενιάς.

Πρώτη γενιά

Ονομασία 

Το Kia cee'd λέγεται ότι πήρε το όνομά του από το ευρωπαϊκό σύμβολο CE (Conformité Européenne) που τοποθετείται σε προϊόντα για να υποδείξει υπακοή σε κανονισμούς της Ευρωπαϊκής Ένωσης και από το όνομα του όλου πρότζεκτ, που είναι το «ED» ή «European Design». Μια εναλλακτική εξήγηση, παρόλο που δεν αναφέρθηκε ποτέ από την Kia και συνεπώς δεν είναι επίσημη, είναι το «cerato evolved» ή «ce-rato-εξελίχθηκε» επειδή το Cerato (Σεράτο) είναι ο πρόγονος του cee'd.

Βασικά στοιχεία 

Η πρώτη γενιά ήταν διαθέσιμη ως 5-πορτο hatchback, station wagon και ως 3-πορτο, αν και το 3-πορτο είχε άλλη ονομασία, καθώς διατέθηκε ως PRO CEED. Προσφέρθηκε με 5 κινητήρες (3 βενζίνης και 2 ντίζελ), σε τρία επίπεδα εξοπλισμού (Sport 1, Sport 2, Sport 3) και με μηχανικό ή αυτόματο κιβώτιο ταχυτήτων. Διατέθηκε σε 20 διαφορετικές παραλλαγές των παραπάνω, σε Ευρωπαϊκές μόνο αγορές. Συνολικά κατασκευάστηκαν 646.300 αντίτυπα της πρώτης γενιάς του μοντέλου.

Βραβεία 

 Auto Express - New Car Honours - Special Honour for seven year warranty 
 Autocar - 'Idea of the Year' for cee'd seven year warranty 
 What Diesel Car?- Hatchback of the year 
 Towcar awards 2007 
 Ελληνικό Αυτοκίνητο της Χρονιάς 2008

Θετικά σχόλια 

 Γερμανικό περιοδικό αυτοκινήτου ACE Lenkrad, Το Kia Cee'd ξεπέρασε το Toyota Auris και το Volkswagen Golf.
 Γερμανικό περιοδικό αυτοκινήτου Autobild, το Cee'd βαθμολογήθηκε ψηλότερα από τα Toyota Auris, Citroën C4 και Honda Civic. 
 Αυστριακό περιοδικό αυτοκινήτου Autotouring (2007.4), το Cee'd αξιολογήθηκε ψηλότερα από Toyota Auris, Volkswagen Golf και Mazda 3.
 Ελληνικό περιοδικό αυτοκινήτου 4auto (τεύχος 10  /  Φεβρουάριος 2007), Απτή ποιότητα κατασκευής με εξευγενισμένα υλικά και τέλεια προσαρμογή.
 Ελληνικό περιοδικό αυτοκινήτου Autocar (τεύχος 334  /  15 Φεβρουαρίου 2007), Το νέο cee’d είναι ότι καλύτερο έχει κατασκευάσει μέχρι σήμερα η Kia.
 Ελληνικό περιοδικό αυτοκινήτου Autocar (τεύχος 335  /  22 Φεβρουαρίου 2007), To cee’d βαθμολογείται με 129 / 200 και κατατάσσεται πρώτο στην κατηγορία του, αφήνοντας πίσω τα Toyota Auris με 125 / 200 βαθμούς, Volkswagen Golf με 124 / 200 βαθμούς, Honda Civic 123 / 200 βαθμούς, SEAT Leon με 112 / 200 βαθμούς, Opel Astra με 112 / 200 βαθμούς, 307 με 111 / 100 βαθμούς, Fiat Stilo με 108 / 200 βαθμούς, Renault Mégane με 108 / 200 βαθμούς, Citroën C4 με 102 / 200 βαθμούς, Škoda Octavia με 99 / 200 βαθμούς, Chevrolet Lacetti με 95 / 200 βαθμούς και Suzuki Liana με 89 / 200 βαθμούς.
 Ελληνικό περιοδικό αυτοκινήτου Auto Τρίτη (τεύχος 8  /  27 Φεβρουαρίου 2007), Διακρίνεται για την ποιότητα κύλισης, την πολύ καλή οδική συμπεριφορά και τα αποτελεσματικά φρένα.
 Ελληνικό περιοδικό αυτοκινήτου Auto Moto & Sport (τεύχος 444  /  8 Μαρτίου 2007), Κάποτε τα αυτοκίνητα ήταν ή φτηνά ή καλά, αλλά σχεδόν ποτέ και τα δύο. Αυτή η εδραιωμένη λογική έρχεται να αλλάξει το νέο KIA cee’d. Εσείς απλά συντονιστείτε.
 Ελληνικό περιοδικό αυτοκινήτου CAR (τεύχος 10  /  13 Μαρτίου 2007), Η Kia έφτιαξε ένα πολύ καλό αυτοκίνητο για να μπει δυναμικά στο παιχνίδι του ανταγωνισμού και να παραμείνει.

Ενεργητική και παθητική ασφάλεια 

Το Kia cee'd σκόραρε την μέγιστη δυνατή διάκριση των 5 αστέρων στην προστασία ενηλίκων επιβατών, με τη βαθμολόγηση των δοκιμών πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2007. Αναλυτικά, το μοντέλο σημείωσε τα εξής σκορ:

 Προστασία ενηλίκων επιβατών = 
 Προστασία ανηλίκων επιβατών = 
 Προστασία πεζών =

Kia excee'd 

Η καμπριολέ έκδοση Kia excee'd έκανε πρεμιέρα στο 77ο Salon de l'Automobiles (Σαλόνι Αυτοκινήτου) της Γενεύης, τον Μάρτιο του 2007. Βασίστηκε στο 3-πορτο hatchback PRO CEED, που άρχισε να παράγεται στο εργοστάσιο της Kia στην Ζίλινα της Σλοβακίας τον Δεκέμβριο του 2007. Μοιράζεται την ίδια πλατφόρμα, αλλά διαθέτει επιπλέον εξωτερικές επιφάνειες και αυτόματα αναδιπλούμενη υφασμάτινη οροφή.

Δεύτερη γενιά 

Στο Σαλόνι Αυτοκινήτου της Γενεύης τον Μάρτιο του 2012 παρουσιάστηκε η δεύτερη γενιά του Kia Cee'd. Το νέο μοντέλο (με τον εσωτερικό κωδικό JD) ήταν σαφώς πιο εξελιγμένο, οικονομικό, με καλύτερη ποιότητα κατασκευής και με πληρέστερο εξοπλισμό, ενώ είχε γίνει και πιο οδηγοκεντρικό. Από την άλλη, όλα αυτά είχαν ως αποτέλεσμα την εμφανώς υψηλότερη εμπορική τιμή του, σε βαθμό που δεν ανήκε πλέον στις «οικονομικές» προτάσεις της αγοράς. Με τη δεύτερη γενιά του, εισήχθη για πρώτη φορά και μια έκδοση «hot hatch», το Pro Cee'd GT.

Ανανέωση 

Τον Ιούνιο του 2015, αποκαλύφθηκε ένα λίφτινγκ στο Cee'd και κυκλοφόρησε για πρώτη φορά στην αγορά τον Σεπτέμβριο του ίδιου έτους. Συνολικά κατασκευάστηκαν 647.700 από τη δεύτερη γενιά του μοντέλου.

Τρίτη γενιά 

Στο Σαλόνι Αυτοκινήτου της Γενεύης τον Μάρτιο του 2018 παρουσιάστηκε η τρίτη γενιά του μοντέλου, που μπήκε στην παραγωγή τον Μάιο του 2018 και κυκλοφόρησε στις αγορές τον Ιούνιο.

Με την εισαγωγή της τρίτης γενιάς του, το μοντέλο μετονομάστηκε σε Kia Ceed. Επίσης, τον Σεπτέμβριο του 2019, η Kia Motors παρουσίασε το Kia XCeed, μια crossover SUV εκδοχή με βάση το Ceed τρίτης γενιάς, λόγω της ολοένα και αυξανόμενης απήχησης της κατηγορίας αυτής.

Διαστάσεις

Φωτογραφίες

Αναφορές

Εξωτερικοί σύνδεσμοι 

 Η επίσημη Ελληνική ιστοσελίδα του Kia Ceed
 Η επίσημη Ελληνική ιστοσελίδα του Kia Ceed Sportswagon
 Η επίσημη Ελληνική ιστοσελίδα του Kia Ceed GT

Μικρομεσαία αυτοκίνητα
ceed
Νοτιοκορεατικά αυτοκίνητα